To mænd på henholdsvis 25 og 34 år blev anholdt efter de havde stjålet flere ting fra en ejendom på Hadsundvej i Hobro.

Klokken halv to i nat lavede nogle vægtere i Hobro en god fangst af to tyve, der kort forinden havde knust en rude hos DS Elcobyg. Her havde de stjålet et uvist antal tyvekoster. De kørte væk i en stjålen bil, men nåede ikke langt, inden vægterne fik fat på dem. Begge mænd skal afhøres her til formiddag.